钦定古今图书集成/明伦汇编/氏族典/第553卷 > 《廖用贤尚友录》 > 公孙捷
## 钦定古今图书集成/明伦汇编/氏族典/第553卷 > 《廖用贤尚友录》 > 公孙捷

按《青州府志》：捷与田开彊古冶子皆齐人，事齐景公，
勇而无礼。晏子言于公，馈之二桃，曰：“三子计功而食
桃。”公孙捷曰：“吾一搏特。”“再搏乳虎，功可以食，援桃而起。”田开彊曰：“伏兵而郤三军者再，功可以食，援桃
而起。”《古冶子》曰：“冶尝从君济河，鼋衔左骖，冶潜行水
底，逆流百步，顺流九里而杀之，左操马尾，右挈鼋头，
跃而出，功可以食。二子曰：‘吾勇不若子，功不逮子，取
桃不让，是贪也；然而不死，是无勇也。刎颈而死’。”冶曰：
“‘二子死之，冶独不逮’。又刎”颈而死。